امریکا قوشمه ایالتلری نینگ خاص نماینده سی تورکیه گه تشریف بویوره دی
امریکا قوشمه ایالتلری نینگ سوریه مسئله سی بوییچه خاص نماینده سی و داعش گه قرشی کوره ش کمیسیونی ایلچیسی جیمز جیفری, جاری آی نینگ 22- و 28- کون لریده تورکیه بیلن سویس گه تشریف بویریب سوریه و منطقه ده گی ینگیلیک لر توغریسیده اوچره شوو لر اوتکزه دی.
امریکا تشقی ایش لر وزیرلیگی تامانیدن بیریلگن بیاناتده, جیفری و اونینگ بیرگه کیته دیگن هیئت اعضا لری نینگ انقره ده یوقاری مرتبه لی مسئول لر بیلن بولیب اوته دیگن اوچره شوو لریده, ترور تشکیلاتی داعش گه قرشی کوره ش, سوریه و منطقه ده گی اوز ارا همکارلیک موضوع لری توغریسیده بحث ایتیله دیگن لیگی بیلدیریلرایکن, میلادی 2015- ییل 18 دسامبر ده آرا اتفاقی بیلن قبول قیلینگن, سوریه ده زودلیک بیلن آتشکسین نینگ تامین ایتیلیشی و سیاسی ییچیم یولی نینگ تاپیلیشی حقیده گی 2254 سانلی بیرلشگن ملتلر تشکیلاتی خوفسیزلیک کینگشی قراری نینگ تطبیق ایتیلیشی بوییچه پروسه باره سیده هم بحث ایتیله دیگن لیگی معلوم قیلیندی.
بیاناتده, جیفری نینگ استانبول ده سوریه لیک مخالف لر بیلن بیر ییغیلیش اوتکزه دیگن لیگی و اوشبو ییغیلیشده سوریه ده گی سونگگی وضعیت نینگ بهالنتیریله دیگن لیگی بیلدیریلدی.
عینی دمده اوشبو ییغیلیشده امریکا قوشمه ایالتلری نینگ اسد رژیمی گه قرشی اقتصادی و سیاسی باسیمی باره سیده هم بحث ایتیله دیگن لیگی ایسله تیلدی.
سویس گه قیله دیگن سفری آرتیدن ژنیو ده بیرلشگن ملت لر تشکیلاتی سوریه مسئله سی بوییچه خاص نماینده سی گیر پیدرسن بیلن اوچره شه دیگن جیفری نینگ, سوریه اساسی قانون کمیته سی نینگ اوچینچی روند مذاکره لری گه اشتراک ایته دیگن رهبر لر بیلن اوچره شه دیگن لیگی بیلدیریلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
